**НАЦРТ**

 На основу члана 40. Статута Општине Бачка Паланка («Службени лист Општине Бачка Паланка број 9/2019 и 15/2023), члана 41. Закона о запошљавању и осигурању за случај незапослености («Службени гласник Републике Србије бр.36/2009, 88/2010, 38/2015, 113/2017, 113/2017-др.закон и 49/2021) и закључка Савета за запошљавање Општине Бачка Паланка, Скупштина општине Бачка Паланка на својој \_\_\_\_седници, одржаној дана \_\_\_\_\_\_\_\_\_\_\_ 2024. године, донела је

**Л О К А Л Н И А К Ц И О Н И П Л А Н**

 **запошљавања Општине Бачка Паланка за период 2024.-2026.године**

**IУВОДНЕ НАПОМЕНЕ**

 Локалним акционим планом запошљавања Општине Бачка Паланка за период 2024.-2026.год /у даљем тексту Локални акциони план/ утврђују се приоритети и мере за унапређење запослености и смањење незапослених на територији Општине Бачка Паланка.

 Правни основ за доношење Локалног акционог плана је одредба 41. став 1. Закона о запошљавању и осигурању за случај незапослености, којим је прописано да надлежни орган локалне самоуправе може, по прибављеном мишљењу локалног савета, усвојити локални плански документ у области запошљавања у складу са прописима којима се уређује плански систем.

 Локални акциони план, поред елемената утврђених прописима којима се уређује плански систем, садржи и елементе предвиђене чланом 39. Закона о запошљавању и осигурању за случај незапослености:

* мере активне политике запошљавања, са одговорностима за њихово спровођење и потребним средствима,
* категорије теже запошљивих лица који имају приоритет за укључивање у мере активне политике запошљавања,
* услове и критеријуме за учешће у финансирању мера активне политике запошљавања предвиђених локалним планским документима у области запошљавања;
* показатеље резултата за мере активне политике запошљавања,
* друге елементе.

 Чланом 59. истог Закона утврђена је могућност да се програми и мере активне политике запошљавања финансирају из средстава јединица локалне самоуправе.

Локалним акционим планом се утврђују приоритети активне политике запошљавања за период 2024.-2026. године:

* Побољшање услова на тржишту рада и унапређење институција тржишта рада,
* Подстицање запошљавања незапослених лица из свих категорија теже запошљивих лица које су наведене у Акционом плану за период од 2024. до 2026. године за спровођење Стратегије запошљавања у Републици Србији за период од 2021. до 2026.године („Службени гласник РС“, број 22/24),а која имају пребивалиште на територији општине Бачка Паланка, налазе се на евиденцији НСЗ-Служба Бачка Паланка и активни су тражиоци посла.

 -Унапређење квалитета радне снаге и улагања у људски капитал и унапређење социјалног дијалога на територији Општине Бачка Паланка.

 Успешно остваривање Акционог плана и предвиђених приоритета и мера, подразумева активно учешће и сарадњу свих институција и социјалних партнера. У изради Акционог плана учествовали су:

* Општина Бачка Паланка
* Национална служба за запошљавање - Служба Бачка Паланка
* Савез самосталних синдиката општине Бачка Паланка
* Опште удружење предузетника Бачка Паланка.

**II ОСНОВНИ ПОДАЦИ О ОПШТИНИ**

Општина Бачка Паланка захвата пространу површину југозападне Бачке. Површина општине износи 579 км2 што је за око 100 км2 више од просечне величине војвођанских општина. Дунав чини према југу границу општине, она је и природна граница али не у потпуности јер се југоисточни делови општинске територије налазе у Срему, са друге стране реке. Јужно од Дунава је подручје општине Вуковар, западно је општина Бач, северозападно Оџаци, северно и североисточно је подручје општине Врбас, а са истока је општина Бачки Петровац. Сремски део бачкопаланачке општине омеђен је са запада општином Вуковар, са југозапада подручјем општине Шид, са југа је општина Сремска Митровица, а са истока општина Беочин. Према томе, општина Бачка Паланка се граничи са осам општина од којих су четири у Бачкој а исто толико у Срему.

Општина Бачка Паланка обухвата 14 насеља ( Бачка Паланка, Челарево, Обровац, Товаришево, Карађорђево, Младеново, Нова Гајдобра, Гајдобра, Силбаш, Деспотово. Пивнице , Параге, Нештин и Визић )

Бачка Паланка је административно, привредно и културно средиште општине. Заузима површину од 130,4 км2 што је 22,5% од укупне површине општине, у дужини од 3-5 км а у ширини од 2-3 км.

Веома повољан географски положај Бачке Паланке, налази се на левој обали Дунава, који представља европску речну артерију. Изузетно добре копнене везе, од Новог Сада је удаљена 41 км, од Београда 122 км, Сомбора 74 км, Суботице 107 км итд.

Према попису становништва из 2022. и подацима Завода за статистику Републике Србије на територији општине Бачка Паланка живи 48.265 становника,анационална структура је следећа:Срби 38.026, Словаци 3.988, Мађари 1.045, Роми 1.156, Хрвати 528, Југословени 224, Црногорци 65, Немци 56, Албанци 51, Муслимани 60, Русини 45, Македонци 28, Словенци 22, Украјинци 19, Руси 25, Буњевци 14, Бошњци 12, Румуни 5, Бугари 4 и остали 2891.Изражена је миграција младих ка већим центрима.

**ПРИРАШТАЈ**

|  |  |  |  |
| --- | --- | --- | --- |
|  |  Број живорођених |  Број умрлих | Природни прираштај |
|  |  | Број | Стопа природног прираштаја |
| РепубликаСрбија | 62.700 |  | 109.203 |  | -46.503 | -7 |
| Општина БачкаПаланка | 382 |  | 868 |  | -486 | -10,0 |

Подаци преузети са званичне интернет адресе Републичког завода за статистику-публикација «Општине и региони у Републици Србији 2023».Подаци су прикупљени током пописа становништва 2022.године

**ВАСПИТАЊЕ И ОБРАЗОВАЊЕ, КУЛТУРА**

Област васпитања и образовања обухвата предшколско васпитање и образовање, основношколско и средњошколско васпитање и образовање.

Мрежу јавних предшколских установа на територији општине Бачка Паланка чине:

1. Предшколска установа „Младост“ са седиштем у Бачкој Паланци , Југословенске армије бр.18, у оквиру које функционишу:

-Објекат „Пчелица“ у Бачкој Паланци, ул. Југословенске армије бр.18,

-Објекат „Бубамара“ у Бачкој Паланци,ул. Југословенске армије бр.4,

-Објекат „Бамби“ у Бачкој Паланци, ул. Брегалничка бб,

-Објекат „Маслачак“у Бачкој Паланци, ул. Цара Лазара бр.45,

-Објекат „Лептирић“ у Бачкој Паланци, ул. Краља Петра Првог бр.86,

-Објекат „Цврчак“ у Бачкој Паланци, ул. Васе Стајића бр.2,

-Објекат „Свети Сава“ у Бачкој Паланци, ул. Змај Јовина бр.48,

-Објекат „Невен“ у Бачкој Паланци, ул.Југословенске армије бр.4,

-Објекат „Полетарац“ у Товаришеву, ул. Маршала Тита бр.64,

-Објекат „Пингвин“ у Деспотову,Карађорђева бр.71,

-Објекат у Челареву,ул. Пролетерска бр:58

1. Предшколске групе које се налазе при основним школама и то у:

-Основној школи „15.октобар“ у Пивницама, ул. Маршала Тита бр.99,

-Основној школи „Бранко Ћопић“ у Младенову, ул. Краља Петра Првог бр.40,

-Издвојеном одељењу Основне школе „Бранко Ћопић“ у Карађорђеву, ул. Иве Андрића бр.31,

-Основној школи „Алекса Шантић“ у Гајдобри, ул. Невесињска бр.2

-Основној школи „Херој Пинки“ у Бачкој Паланци, Трг братства јединства бр.12 (предшколска група је спојена са припремно предшколском групом).

На подручју општине мрежу јавних школа чине:

1. Основна школа „Десанка Максимовић“, Скојевска 1/а, Бачка Паланка (од I до VIII разреда);
2. Основна школа „Вук Караџић“, Доситејева 3, Бачка Паланка (од I до VIII разреда), са издвојеним одељењима у Нештину, Црквеношколска 17 (од I до IV разреда) и Визићу, Пеке Дапчевића бб (од I до IV разреда);
3. Основна школа „Свети Сава“, Трг братства и јединства 22, Бачка Паланка (од I до VIII разреда);
4. Основна школа „Здравко Челар“, Трг Бориса Кидрича 1, Челарево (од I до VIII разреда);
5. Основна школа „Алекса Шантић“, Невесињска 2, Гајдобра (од I до VIII разреда), са издвојеним одељењем у Новој Гајдобри, Пролетерска 26 (од I до VIII разреда);
6. Основна школа „Бранко Ћопић“, Краља Петра Првог 40, Младеново (од I до VIII разреда) са издвојеним одељењем у Карађорђеву, Краља Петра Првог 20 (од I до IV разреда);
7. Основна школа „Жарко Зрењанин“, Краља Петра Првог 73, Обровац (од I до VIII разреда);
8. Основна школа „Милета Протић“, Маршала Тита 62, Товаришево (од I до VIII разреда);
9. Основна школа „Браћа Новаков“, Краља Петра Првог 103, Силбаш (од I до VIII разреда) са издвојеним одељењима у Деспотову, Трг ослобођења 13 (од I до VIII разреда) и Парагама, Краља Петра Првог 23 (од I до IV разреда);
10. Основна школа „15. октобар“, Маршала Тита 99, Пивнице (од I до VIII разреда);
11. Основна школа „Херој Пинки“, Трг братства и јединства 10, Бачка Паланка (од I до VIII разреда);
12. Школа за основно музичко образовање „Стеван Христић“, Академика Милана Курепе 10, Бачка Паланка, (од I до VI разреда) са издвојеним одељењем у Бачу, Трг Зорана Ђинђића 4 (од I до VI разреда).

Припремни предшколски програм се реализује у основним јавним школама под редним бројем од 4. до 11. и у Основној школи „Вук Караџић“ Бачка Паланка, у издвојеним одељењима у Нештину и Визићу.

Основна школа „Милета Протић“ Товаришево обавља и делатност функционалног основног образовања одраслих.

На територији општине постоје три средње школе :

1.Техничка школа „9. Мај“ Бачка Паланка,

2. Средња стручна школа „Др Радивој Увалић“Бачка Паланка

3.Гимназија „20. Октобар“ Бачка Паланка.

У општини Бачка Паланка су заступљене различите области културног стваралаштва: фолклорно и народно стваралаштво, ликовно стваралаштво, библиотечка делатност, издаваштво, певачке групе, хорови, рецитатори... Активности у вези културе сконцентрисане су око: Народне библиотеке „Вељко Петровић“, „Културног центра Бачка Паланка“, ЦТКУ „Коста Абрашевић“, Књижевног клуба „Дис“, Црквеног хора „Јован Крститељ“ и бројних удружења грађана у области културног стваралаштва.

Општина Бачка Паланка је оснивач Народне библиотеке „Вељко Петровић“ која има атрибут „Институције од посебног друштвеног интереса“. Књижевни фонд броји преко 180.000 публикација и годишње се упише око 6.000 чланова. У оквиру библиотеке су: Одељење за одрасле, Одељење за децу, Завичајно одељење, Одељење библиотечких огранака са 13 сеоских библиотека и Набавно –обрадно одељење.

Општина Бачка Паланка је и оснивач „Културног центра Бачка Паланка“ у оквиру којег делују: музеј, биоскоп и галерија. Музеј располаже збирком од око 8.000 предмета, свечаном салом, две учионице и двориштем са бином. Биоскопска сала има и функцију позоришне сале па се у њој одигравају значајни програми као што су: позоришне представе, концерти, промоције и слично.

**ПО ЕКОНОМСКОЈ АКТИВНОСТИ**

|  |  |
| --- | --- |
| АКТИВНО СТАНОВНИШТВО | НЕАКТИВНО СТАНОВНИШТВО |
| Укупно | Свега | Обављају занимање | Незапослени | Свега | Деца до  15 годинастарости | Пензионери | Лица са приходом од имовине | Ученици-студенти | Домаћ. | Кућни послови | Остало |
| 48.265 | 20.362 | 17.567 | 2.795 | 27.903 | 6.958 | 12.382 | 132 | 2.904 | 436 | 3.361 | 1.730 |

Подаци преузети са званичне интернет адресе Републичког завода за статистику-публикација «Општине и региони у Републици Србији 2023».Подаци су прикупљени током пописа становништва 2022.године

**III ЛОКАЛНО ЕКОНОМСКА СИТУАЦИЈА**

Опис локалне економске ситуације изложиће се кроз анализу кључних области привреде наше општине.

**ПРИВРЕДА**

У Општини Бачка Паланка је укупно регистровано 2.133 привредних субјеката, од чега је предузетничких фирми 1.419, а привредних друштава 714.

|  |  |  |  |  |
| --- | --- | --- | --- | --- |
| **Година** | **2019** | **2020** | **2021** | **2022** |
| Број активних привредних друштава | 756 | 714 | 782 | 745 |
| Бројактивнихпредузетника | 1.411 | 1.419 | 1.476 | 1.529 |

(Подаци АПР преузети са Републичког завода за статистику).

Бачка Паланка је позната по производњи подних облога („Tarkett“), производњи сокова („Nectar“),пиварској индустрији („Carlsberg“), производњи џамбо врећа („Divtrade“), чајева („Fructus“), пољопривредних машина и алатки („Мајевица“), производњи производа од лима („Sebastijan“), производњи чарапа („RealKnitting“), производњи електроинсталационог материјала и опреме („AlingConel“, „Nopallux“), АД „Дунавпревоз“ и предузећима у области пољопривредне производње Група „UniverexportBačka” , „Делта аграр Челарево“.

**ПОЉОПРИВРЕДА**

Најзначајнији природни ресурс којим општина Бачка Паланка располаже је квалитетно пољопривредно земљиште. Према подацима Републичког завода за статистику, а на основу Анкете о структури пољопривредних газдинстава из 2018.године, на територији наше општине регистровано је 4.547 пољопривредних газдинстава, а користи се 40.839 хектара пољопривредногземљишта, од чега највећи део представљају оранице и баште са близу 96% укупног пољопривредногземљишта, аостатак заузимају ливаде и пашњаци, воћњаци и виногради.

**ТУРИЗАМ**

Tуристичкa организацијa општине Бачка Паланка je у претходним годинама свога рада реализацијом програмских активности допринела бољој слици општине Бачке Паланке као атрактивне туристичке дестинације са великим туристичким потенцијалима и могућности прихвата домаћих и страних гостију. Реализацијапрограмскихактивности огледаласе у следећем:

-промоцијитуристичких потенцијалаопштине кроз учешће на туристичким манифестацијама и сајмовима,

-развијању сарадње између привредних и других субјеката у туризму који непосредно и посредно делују на унапређење и промоцију туризма,

-изради информативно промотивног материјала којим се општина промовише као туристичка дестинација,

-пружање информација о целокупној туристичкој понуди на територији општине као и реализација других активности значајних за развој туризма,

-учешће у организацији туристичких и других скупова и манифестација,

-унапређење радатуристичкоинформативногцентра,

-учешће у изградњи туристичке инфраструктуре и уређењу простора.

**ПРИВЛАЧЕЊЕ ИНВЕСТИЦИЈА**

На основу података Oпштинске управе Општине Бачка Паланка на територији наше општине предвиђене су следеће радне зоне:

**ПОДАЦИ О РАДНИМ ЗОНАМА НА ТЕРИТОРИЈИ ОПШТИНЕ БАЧКА ПАЛАНКА**

**1. Одлуком о усаглашавању спроведеног поступка усвајања просторног** **Просторног плана општине Бачка Паланка са Законом о планирању и изградњи („Службени лист Општине Бачка Паланка“, број 25/2019)**, ван грађевинског реона насељених места општине Бачка Паланка идентификовано је 17 постојећих и 16 планираних радних зона. За планиране радне зоне је неопходно израдити планове детаљне регулације (донета је одлука о изради ПДР-а за једну планирану зону ван грађевинског реона). Постојеће и планиране радне зоне, одређене просторним планом општине, имају следеће површине:

**1.1.ПОСТОЈЕЋЕ радне зоне ван насељених места општине Бачка Паланка су:**

1.1.1. К.О.Младеново, локалитет 1 – површина 15,83 ha,

1.1.2. К.О.Младеново, локалитет 2 – површина 2,96 ha,

1.1.3. К.О.Младеново, локалитет 3 – површина 0,09 ha,

1.1.4. К.О.Товаришево, локалитет 4 – површина 7,80 ha,

1.1.5. К.О.Товаришево, локалитет 5 – површина 35,30 ha,

1.1.6. К.О.Параге, локалитет 6 – површина 2,97 ha,

1.1.7. К.О.Деспотово, локалитет 7 – површина 3,50 ha,

1.1.8. К.О.Деспотово, локалитет 8 – површина 19,01 ha,

1.1.9. К.О.Силбаш, локалитет 9 – површина 14,02 ha,

1.1.10. К.О.Гајдобра, локалитет 10 – површина непозната (недефинисанапланом),2

1.1.11. К.О.Гајдобра, локалитет 11 – површина 2,67 ha,

1.1.12. К.О.Гајдобра, локалитет 12 – површина 5,76 ha,

1.1.13. К.О.Бачка Паланка, локалитет 13 – површина 11,69 ha,

1.1.14. К.О.Бачка Паланка, локалитет 14 – површина 23,62 ha,

1.1.15. К.О.Бачка Паланка, локалитет 15 – површина 15,20 ha,

1.1.16. К.О.Бачка Паланка, локалитет 16 – површина 12,12 ha,

1.1.17. К.О.Нова Гајдобра, локалитет 17 – површина 9,04 ha.

**1.2.ПЛАНИРАНЕ радне зоне ван насељених места општине Бачка Паланка су:**

1.2.1. К.О.Бачка Паланка, локалитет 1 – површина 65,14 ha,

1.2.2. К.О.Бачка Паланка, локалитет 2 – површина 90,20 ha,

1.2.3. К.О.Бачка Паланка, локалитет 3 – површина 6,14 ha,

1.2.4. К.О.Челарево, локалитет 4 – површина 7,70 ha,

1.2.5. К.О.Младеново, локалитет 5 – површина 22,22 ha,

1.2.6. К.О.Младеново, локалитет 6 – површина 3,24 ha,

1.2.7. К.О.Младеново, локалитет 7 – површина 21,66 ha,

1.2.8. К.О.Товаришево, локалитет 8 – површина 21,11 ha,

1.2.9. К.О.Товаришево, локалитет 9 – површина 24,63 ha,

1.2.10. К.О.Нова Гајдобра, локалитет 10 – површина 55,81 ha,

Напомена: за део радне зоне је израђен План детаљне регулације дела радне зоне у Новој Гајдобри („Службени лист Општине Бачка Паланка“, број 5/2011), формиране парцеле за нове јавне површине и израђен пројекат инфраструктурног опремања и исходована је грађевинска дозвола.

1.2.11. К.О.Силбаш, локалитет 11 – површина 10,91 ha,

1.2.12. К.О.Силбаш, локалитет 12 – површина 33,15 ha,

1.2.13. К.О.Пивнице, локалитет 13 – површина 21,55 ha,

1.2.14. К.О.Пивнице, локалитет 14 – површина 7,59 ha,

1.2.15. К.О.Деспотово, локалитет 15 – површина 30,50 ha,

1.2.16. К.О.Челарево, локалитет 16 – површина 80,16 ha.

**1.3.Подаци о радним зонама насељених места која се спроводе из Просторног плана општине:**

1.3.1. **Визић** – нема одређене површине,

1.3.2. **Нештин** – површина радне зоне 1,4 ha, радна површина у склопу стамбене зоне

 0,99 ha (\*напомена: не постоји назнака постојеће/планирано)

1.3.3. **Параге** – постојећа радна зона 0,91 ha, планирана радна зона 5,05 ha, радне површине у оквиру зоне стамбене намене 0,89 ha (\*напомена: не постоји назнака постојеће/планирано),

1.3.4. **Нова Гајдобра** – планирана радна зона **4,08 ha**.

**2. ПОДАЦИ о радним зонама из планова генералне и детаљне регулације насељених места општине Бачка Паланка:**

2.1.Планом генералне регулације насеља **Гајдобра** („Службени лист Општине Бачка Паланка“, број 13/2008 и 10/2017) предвиђена укупна површина за радне зоне у грађевинском подручју насеља износи **10,5967 ha**(\*напомена: не постоји назнака постојеће/планирано),

2.2.Планом генералне регулације насеља **Младеново** („Службени лист Општине Бачка Паланка“, број 6/2011, 8/2013 и 23/2019) предвиђена укупна површина за радне зоне/садржаје износи **22,93 ha**(\*напомена: не постоји назнака постојеће/планирано),3

2.3.Планом генералне регулације насеља Товаришево („Службени лист Општине Бачка Паланка“, број 42/2012) предвиђена укупна површина за радне зоне износи **40,92 ha**(од тога постојеће радне површине износе 29,44 ha),

2.4.Планом генералне регулације насеља Обровац („Службени лист Општине Бачка Паланка“, број 21/2010 и 11/2016) предвиђена укупна површина за радне зоне износи **32,63 ha**(\*напомена: не постоји назнака постојеће/планирано)**,**

2.5.Планом генералне регулације насеља Пивнице („Службени лист Општине Бачка Паланка“, број 29/2022) предвиђена укупна површина за радне зоне износи **29,55 ha**(\*напомена: не постоји назнака постојеће/планирано)**.**

2.6.Изменама Плана генералне регулације насеља Челарево («Службени лист Општине Бачка Паланка» број 29/2015 и 15/2015) укупна површина планирана за радну зону у грађевинском подручју насеља је око **90,49ha.**

2.7. Планом генералне регулације насеља Силбаш („Службени лист Општине Бачка Паланка“ број 36/2017) предвиђена укупна површина за радне зоне износи **11,28ha.**

2.8. Планом детаљне регулације дела јужне радне зоне Гајдобра и северне радне зоне Нова Гајдобра («Службени лист Општине Бачка Паланка» број 31/2015) предвиђена укупна површина радне зоне износи **14 ha 67 а 40 m2** која је намењена проширењу постојећег комплекса производног круга предузећа DOO „Realknitting“ из Гајдобре.

2.9. Планом детаљне регулације радне зоне „Рит“ у Челареву („Службени лист Општине Бачка Паланка“ број 28/2017)предвиђена укупна површина радне зоне износи **86,10ha.**

2.10. Планом генералне регулације насеља Карађорђево(„Службени лист Општине Бачка Паланка“ број 4/2019) предвиђена укупна површина радне зоне је око **19,35ha**.

3. Насељено место Деспотово уређује се из старих урбанистичких планова; потребно је израдити одговарајућу планску документацију.

4. **Планом генералне регулације Бачка Паланка** („Службени лист Општине Бачка Паланка“, број 12/2020 и 9/2022) дефинисане су главне радне зоне: северна и јужна радна зона, и више мањих зона. Укупна планирана површина за радне зоне износи **374,87ha** у граници грађевинског подручја. За јужну радну је у поступку израда плана детаљне регулације. За остале радне зоне је израђена следећа планска документација:

4.1.Северна радна зона - План детаљне регулације за блокове 76, 77, 77а, 81, 82,82а, 82б, 86 и 87 у Бачкој Паланци („Службени лист Општине Бачка Паланка“,број 23/2012). Укупна површина зоне износи **162ha 13a 29m2**, већину простора обухвата обрадиво земљиште – око 88 ha. Поступак експропријације земљишта за формирање нових јавних површина ове радне зоне је у току,

4.2.План генералне регулације са елементима детаљне регулације блока 106 у Бачкој Паланци („Службени лист Општине Бачка Паланка“, број 18/2007) –међународна лука и интермодални терминал; укупна површина за радне садржаје дефинисане планом износи **127,95 ha** престао је да важи у јуну 2020.године. Ова радна зона је опремљена ујако малој мери.

5. Планом детаљне регулације радне зоне „Заграда“ Бачка Паланка („Службени лист Општине Бачка Паланка“ број 5/2016) земљиште планирано за дефинисање радне зоне је око **66 ha18 а** ( зона саобраћајница и комуналне инфраструктуре 28ha 77 а, зона железничке пруге 4 ha 78 а, зона заштитног зеленила и каналског земљишта 9 ha 72 а, зона рада 49 ha 63 а).

6. Планом детаљне регулације дела јужне радне зоне – трансфер станице у Бачкој Паланци („Службени лист Општине Бачка Паланка“ број 2/2021) планирана укупна радна површина за радну зону износи 17,83 ha.

**ЗАПОСЛЕНОСТ**

|  |  |
| --- | --- |
|  | ЗАПОСЛЕНОСТ |
|  | УКУПНО | ЗАПОСЛЕНИ У ПРАВНИМ ЛИЦИМА | ЗАПОСЛЕНИ КОД ПРЕДУЗЕТНИКА И ПРЕДУЗЕТНИЦИ | РЕГИСТРОВАНИИНДИВИДУАЛНИПОЉОПРИВЕДНИЦИ |
| Република Србија | 2.360.588 | 1.894.051 | 412.904 | 53.633 |
| Регион Војводине | 592.718 | 471.796 | 105.087 | 15.835 |
| Јужнобачка област | 239.086 | 193.330 | 42.360 | 3.396 |
| БачкаПаланка | 14.870 | 11.745 | 2.521 | 604 |

(Извор: Републички завод за статистику –Регистрована запосленост, 2023.)

**ПРОСЕЧНЕ ЗАРАДЕ ПО ЗАПОСЛЕНОМ ЗА ДЕЦЕМБАР 2023.ГОДИНЕ**

|  |  |  |
| --- | --- | --- |
|  | Просечне зараде | Просечне зараде без пор. и допр. |
|  | XII 2023 | XII 2023 |
| Република Србија | 130.405 | 95.093 |
| Регион Војводине | 124.016 | 90.222 |
| Јужнобачка област | 138.439 | 101.177 |
| Бачка Паланка | 109.611 | 79.710 |

(Извор: Републички завод за статистику-Саопштење: Просечне зараде по запосленом, по општинама и градовима, децембар 2023.године)

**IV СТАЊЕ НА ТРЖИШТУ РАДА ОПШТИНЕ БАЧКА ПАЛАНКА**

Организациона јединица Националне службе за запошљавање, Служба Бачка Паланка је јавни сервис који пружа услуге незапосленим лицима и послодавцима у нашој општини. Особље службе је оспособљено за нове моделе рада што подразумева добијање додатних обука и тренинга у области рада са клијентима. Већина запослених поседује високу и вишу стручну спрему.

На евиденцији незапослених у периоду од 5 година налази се:

* 2019. година (децембар) – 4152 лица (од тога 2289 жена)
* 2020. година (децембар) – 3853 лица (од тога 2113 жена)
* 2021. година (децембар) – 3940 лица (од тога 2233 жена)
* 2022. година (децембар) –3610 лица (од тога 2074 жена)
* 2023.година (децембар) – 3326 лица (од тога 1865 жена)

 **Преглед незапослених лица по степену стручне спреме и полу на дан 31.12.2023.године**:

|  |  |  |
| --- | --- | --- |
| СТЕПЕН СТРУЧНЕ СПРЕМЕ | УКУПНО | ЖЕНЕ |
| I | 503 | 560 |
| II | 74 | 86 |
| III | 358 | 382 |
| IV | 408 | 590 |
| V | 10 | 4 |
| VI-1 | 19 | 64 |
| VI-2 | 27 | 40 |
| VII-1 | 61 | 139 |
| VII-2 | 1 | 0 |
| VIII |  0 |  0 |

**Преглед незапослених лица према дужини чекања на запослење на дан 31.12.2023. године:**

|  |  |  |
| --- | --- | --- |
| ДУЖИНА ЧЕКАЊА | УКУПНО | ЖЕНЕ |
| До 3 месеца | 280 | 311 |
| 3-6 месеци | 151 | 156 |
| 6-9 месеци | 114 | 112 |
| 9-12 месеци | 76 | 94 |
| 1-2 године | 217 | 248 |
| 2-3 године | 124 | 199 |
| 3-5 година | 127 | 188 |
| 5-8 година | 113 | 183 |
| 8-10 година | 47 | 81 |
| Преко 10 година | 212 | 293 |

Најугроженије групе незапослених лица су особе са инвалидитетом, Роми, корисници социјалних давања, млађи од 30 година и лица старија од 50 година.

У току 2023. године на евиденцији Службе Бачка Паланка је било 842 корисника новчане накнаде.

Послодавци са територије општине су исказали потребу за радницима који поседују потребне додатне вештине:

* практична знања у производним занимањима и занатским услугама,
* виши ниво знања страних језика, посебно енглеског,
* поседовање сертификата као што су атест за завариваче, сертификат за овлашћене књиговође, испит из безбедности и здравља на раду, лиценце за раднике обезбеђења.

 Дефицитарна занимања су: електроинсталатери, зидари, тесари, машински инжењери и дипломирани правници.

 Суфицитарна занимања су: менаџери, пољопривредни техничари и занимања личних услуга.

**V ЦИЉЕВИ И ЗАДАЦИ ПОЛИТИКЕ ЗАПОШЉАВАЊА НА ТЕРИТОРИЈИ ОПШТИНЕ БАЧКА ПАЛАНКА**

 Циљеви политике запошљавања на територије општине Бачка Паланка за период 2024.-2026. године су:

* Успостављање стабилног и одрживог тренда раста запослености,
* Подршка помоћи незапосленим лицима у активном тражењу посла,
* Укључивање незапослених лица у програме додатног образовања и обуке,
* Подстицање запошљавања младих,
* Подршка смањењу неформалног рада,
* Подстицај послодавцима да запошљавају незапослена лица,
* Унапређење социјалног дијалога и јачање улоге социјалних партнера,
* Сарадња са образовним институцијама у циљу усклађивања са потребама тржишта рада,
* Подстицање запошљавања теже запошљивих лица,
* Борба против дискриминације посебно погођених група приликом запошљавања /старији од 50 година, самохраних мајки, Рома и осталих маргинализованих група/,

- Организовање и спровођење јавних радова у које се превенствено укључују лица из теже запошљивих категориј

**VI МЕРЕ АКТИВНЕ ПОЛИТИКЕ ЗАПОШЉАВАЊА ОПШТИНЕ БАЧКА ПАЛАНКА ЗА ПЕРИОД 2024-2026. ГОДИНЕ**

Општина Бачка Паланка реализовати програм јавних радова сопственим средствима која су опредељена за мере активне политике запошљавања Одлуком о буџету Општине Бачка Паланка за 2024.годину („Службени лист Општине Бачка Паланка“ број 22/2023).

Мере активне политике запошљавања реализује Општина Бачка Паланка и Савет за запошљавање Општине Бачка Паланка у сарадњи са НСЗ Служба Бачка Паланка.

Локалним акционим планом запошљавања Општине Бачка Паланка за период 2024.-2026. године предвиђена је мера активне политике запошљавања **јавни радови** у циљу радног ангажовања теже запошљивих незапослених лица и незапослених лица у стању социјалне потребе, очувања и унапређења радних способности незапослених лица, као и ради остваривања одређеног друштвеног интереса.

У периоду 2024.-2026.године организоваће се јавни радови у области одржавања и заштите животне средине и природе. Максимална дужина трајања јавног рада је три месеца.

Право учешћа на Јавном конкурсу за организовање спровођења јавних радова на којима се ангажују незапослена лица имају:

јавне установе ,јавна и јавна комунална предузећа,

привредна друштва,

предузетници,

задруге и

удружењa која имају статус правног лица,односно која су уписана у Регистар

 Агенције за привредне регистре.

Седиште послодавца-извођача јавног рада је на територији Општине Бачка Паланка.

 Критеријуми који се бодују су: дужина трајања јавног рада; делатност подносиоца-извођача јавног рада;технички капацитет подносиоца-извођача јавног рада и процена важности поднете пријаве за спровођење јавног рада за локалну заједницу.

Предлог мера расподеле срестава за реализацију мера активне политике запошљавања за период 2024.-2026. године су:

Јавни радови за 20 лица – укупно 3.942.367,80 динара.

За предвиђене активне мере запошљавања из буџета општине је за 2024.годину издвојено 4.000.000,00 динара. Планира се да се за 2025.годину за реализацију мера активне политике запошљавања издвоји 4.000.000,00 динара и да се за 2026.годину за реализацију мера активне политике запошљавања издваји 4.000.000,00 динара.

Средства намењена за организовање спровођења јавних радова користе се за исплату накнаде за обављени посао лицима ангажованим на јавним радовима по основу уговора о привремени и повременим пословима,увећан за припадајући порез и доприносе за обавезно социјално осигурање, обрачунатих у складу са законом .

ЦИЉ – Радно ангажовање незапослених лица

|  |
| --- |
| Период спровођења: 2024-2026.године |
| 2024. година |
| Програми, мере и активности | Очекивани резултати | индикатори | Носиоци активности и рок | Потребна финансијска средства у РСД | Планирани извори финансирања- |
| Буџет ЈЛС | Буџет АПВ | Републички буџет |
| ЈАВНИ РАДОВИ | Радно ангажовање незапослених лица Унапређење радних способности незапосленихДруштвени интерес | Број радно ангажованих незапослених лица | ЈЛС-ЛСЗ иНСЗДо краја 2024.год. | 4.000.000,00 | 4.000.000,00 | // | / |
| 2025. година |
| Програми, мере и активности | Очекивани резултати | индикатори | Носиоци активности и рок | Потребна финансијска средства у РСД | Планирани извори финансирања- |
| Буџет ЈЛС | Буџет АПВ | Републички буџет |
| ЈАВНИ РАДОВИ | Радно ангажовање незапослених лица Унапређење радних способности незапосленихДруштвени интерес | Број радно ангажованих незапослених лица | ЈЛС-ЛСЗ иНСЗДо краја 2025.год. | 4.000.000,00 | 4.000.000,00 | // | / |
| 2026. година |
| Програми, мере и активности | Очекивани резултати | индикатори | Носиоци активности и рок | Потребна финансијска средства у РСД | Планирани извори финансирања- |
| Буџет локалне заједнице | Буџет АПВ | Републички буџет |
| ЈАВНИ РАДОВИ | Радно ангажовање незапослених лица Унапређење радних способности незапосленихДруштвени интерес | Број радно ангажованих незапослених лица | ЈЛС-ЛСЗ иНСЗДо краја 2026.год. | 4.000.000,00 | 4.000.000,00 | // | / |

Прегледтрошкова:

|  |  |  |  |  |  |  |  |
| --- | --- | --- | --- | --- | --- | --- | --- |
| МЕРА | БРОЈ ЛИЦА | БРОЈМЕСЕЦИ | НЕТО ИЗНОС | ПОРЕЗИ И ДОПРИНОСИ | ТРОШКОВИ ПРЕВОЗА | ТРОШКОВИ ИЗВОЂЕЊА ЈАВНОГ РАДА | УКУПНО |
| ЈАВНИ РАДОВИ | 20 | 3  | 40.000,00 | 25.706,13 | / | / | 3.942.367,80 |
| УКУПНО | 20 |  | 2.400.000,00 | 1.542.367,80 | / | / | **3.942.367,80** |

**VIIОСТАЛИ ТРОШКОВИ**

Рад Савета 57.632,20 динара.

**VIII НАДЛЕЖНОСТИ**

Мере предвиђене Локалним акционим планом запошљавања Општине Бачка Паланка за период 2024.-2026. године, реализоваће Одељење за привреду Општинске управе Општине Бачка Паланка у сарадњи са Саветом за запошљавање Општине Бачка Паланка и НСЗ – Служба Бачка Паланка, а на основу Споразума о уређивању међусобних права и обавеза у реализацији мера активне политике запошљавања на територији општине Бачка Паланка који ће бити потписани између Националне службе за запошљавање и Општине Бачка Паланка.

Одељење за привреду у обавези је да у сарадњи са Саветом за запошљавање Општине Бачка Паланка о спровођењу Локалног акционог плана запошљавања за период 2024.-2026. године извештај достави Председнику Општине Бачка Паланка и Општинском већу Општине Бачка Паланка.

Локални акциони план запошљавања Општине Бачка Паланка за период 2024.-2026. године објавити у „Службеном листу Општине Бачка Паланка“.

ОБРАЗЛОЖЕЊЕ

 Правни основ за доношење Акционог плана садржан је у члану 40. Статута Општине Бачка Паланка („Службени лист Општине Бачка Паланка“ број 9/2019 и 15/2023) којим је утврђена надлежност скупштине општине и члану 41. став 1. Закона о запошљавању и осигурању за случај незапослености («Службени гласник Републике Србије бр.36/2009, 88/2010, 38/2015, 113/2017, 113/2017-др.закон и 49/2021), којим је утврђено да надлежни орган локалне самоуправе може по прибављеном мишљењу Локалног савета за запошљавање усвојити Локални акциони план запошљавања.

У складу са чланом 59. Закона о запошљавању и осигурању за случај незапослености којим је утврђена могућност да се програми и мере активне политике запошљавања финансирају из средстава јединица локалне самоуправе,Општина Бачка Паланка ће реализовати програм јавних радова сопственим средствима.

 Одлуком о буџету Општине Бачка Паланка за 2024.годину („Службени лист Општине Бачка Паланка“ број 22/2023) опредељена су средства у износу од 4.000.000,00 динара за мере активне политике запошљавања, тако да је овим Акционим планом планирано да се кроз програм јавних радова ангажује 20 незапослених лица на три месеца.

 Акциони план садржи све елементе предвиђене чланом 39. Закона о запошљавању и осигурању за случај незапослености.

 Савет за запошљавање Општине

 Бачка Паланка